gl gl de gl gl gl gl gl gl gl gl gl es gl gl gl it gl gl gl gl gl gl gl gl gl gl it gl gl gl gl gl gl gl gl gl es gl gl gl it gl gl gl gl gl gl gl gl gl gl it gl gl gl gl gl gl gl gl gl gl pt gl gl gl gl gl gl gl gl gl gl gl gl pt gl gl gl es es es gl ca gl fi eo it es gl gl gl gl gl gl gl gl gl gl es ca gl es gl gl
Órganos de goberno - Consello Social Universidade da Coruña
Innovación, Emprendemento e transferencia de coñecemento
O Consello Social da Universidade da Coruña é o órgano de participación da Sociedade nesta universidade. A súa misión é velar pola satisfacción das necesidades e expectativas da sociedade por parte da UDC, así como promover a colaboración entre ambas e a excelencia na docencia, na investigación e na transferencia do coñecemento científico.
De conformidade co previsto na normativa estatal e autonómica vixente, o Consello Social da UDC desenvolve funcións de control e supervisión das actividades de carácter económico desta universidade e do rendemento dos seus servizos. Ademais, contribúe á coordinación, planificación e mellora da calidade do sistema universitario galego e español mediante a súa participación nalgúns dos foros institucionais máis representativos, como o Consello Galego de Universidades, a Axencia para a Calidade do Sistema Universitario de Galicia e a Conferencia dos Consellos Sociais das Universidades Españolas.
O compromiso do Consello Social da UDC coa modernización do sistema universitario galego e español, e co desenvolvemento social, económico e cultural de Galicia, responde aos seus principais obxectivos estratéxicos. Para contribuír á súa consecución, identifica, asigna recursos, coordina e supervisa proxectos universidade-empresa-terceiro sector, orientados a lograr un maior achegamento da universidade aos intereses da sociedade. Así mesmo, fomenta a reflexión colectiva no tocante á cuestión universitaria, mediante unha política de comunicación proactiva, que pretende promover o diálogo público, aberto, construtivo e plural.
O Consello estrutúrase en dous tipos de órganos: colexiados e unipersoais. O Pleno do Consello Social, composto por todos os seus membros, un total de 30, é o máximo órgano colexiado de goberno e deliberación. Ademais, existen tres Comisións Permanentes: a Comisión Executiva, a Comisión de Asuntos Económicos, Financeiros e Patrimoniais e a Comisión de Actividades Universitarias e Calidade dos Servizos, todas elas reguladas no seu Regulamento de Organización e Funcionamento.
Son órganos unipersoais do Consello Social, a Presidencia, a Vicepresidencia ou vicepresidencias, e a Secretaría.
Son membros natos do Consello Social o reitor da Universidade, o secretario xeral e o xerente da Universidade. Tamén forman parte dol Consello Social, en representación da Universidade, un profesor, un estudante e un representante do persoal de administración e servizos.
A representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución:
Antonio Abril, presidente do Consello Social da UDC
Presidente do Consello Social. De acordo coa Lei 6/2013, de 13 de xuño, do Sistema Universitario de Galicia, o presidente do Consello Social é designado pola Presidencia da Xunta de Galicia, entre personalidades da vida cultural, profesional, económica, laboral e social non pertencentes á comunidade universitaria, a proposta do titular da consellería competente en materia de universidades, oído o Reitor.
Seis membros designados polo Parlamento de Galicia.
Seis membros designados pola Xunta de Galicia.
Un membro designado por cada un dos sindicatos máis representativos no territorio da Comunidade Autónoma de Galicia.
Catro membros designados polas organizacións empresariais máis representativas dos sectores estratéxicos da economía galega, na área de influencia da UDC.
Un membro designado polas corporacións dos municipios nos que se sitúan os campus.
Un membro designado pola asociación de antigos alumnos.
Un membro designado polos colexios profesionais, a través da súa entidade asociativa máis representativa, vinculados coa oferta formativa.
Entrada á sede do Consello Social
Lei Orgánica 6/2001, de 21 de decembro, de Universidades
Lei 6/2013, de 13 de xuño, do Sistema Universitario de Galicia
Regulamento de Organización e Funcionamento do Consello Social da Universidade da Coruña
Conferencia dos Consellos Sociais das Universidades Españolas
Consello Galego de Universidades
Axencia para a Calidade do Sistema Universitario de Galicia
Centro Universitario de Riazor
R/ Almirante Lángara s/n
Tel. 981 167 000 (ext. 4390)
© 2020 Consello Social Universidade de A Coruña. Todos os dereitos reservados.
Aviso legal | Política de privacidade | Política de cookies
Este sitio web utiliza cookies propias e de terceiros, para ofrecerlle unha mellor experiencia e servizo. Pode revisar a nosa política de cookies en calquera momento.Saber máis
Este sitio web utiliza cookies para mellorar a súa experiencia mentres navega polo sitio web. Destas cookies, as cookies que se clasifican segundo sexa necesario almacénanse no seu navegador, xa que son esenciais para o funcionamento das funcionalidades básicas do sitio web. Tamén utilizamos cookies de terceiros que nos axudan a analizar e comprender como utiliza este sitio web. Estas cookies almacenaranse no seu navegador só co seu consentimento. Tamén ten a opción de optar por non recibir estas cookies. Pero a exclusión voluntaria dalgunhas destas cookies pode afectar a súa experiencia de navegación.